ทหารอัฟกันยิงทหารอังกฤษเสียชีวิต 2 นาย
ทหารอัฟกัน 1 นายยิงทหารอังกฤษ 2 นายเสียชีวิตที่ฐานทัพร่วมกองกำลังนาโต้ทางตอนใต้ของอัฟกานิสถานเมื่อเวลา 11.00 น. ตามเวลาท้องถิ่น หรือตรงกับเวลา 12.00 น. ตามเวลาในประเทศไทย บริเวณหน้าประตูของฐานทัพร่วมระหว่างพลเรือน และทหารในเมืองลัชการ์กาห์ ซึ่งเป็นเมืองหลวงของจังหวัดเฮลแมนด์ ทางตอนใต้ของประเทศ อัฟกานิสถานโฆษกของกลุ่มตอลีบานระบุว่า ทหารที่ก่อเหตุมีการติดต่อกับกลุ่มตอลีบานอย่างใกล้ชิด และได้แจ้งแผนการโจมตีของเขาก่อนก่อเหตุ ขณะที่เจ้าหน้าที่กองทัพอัฟกานิสถาน ระบุว่า เขาเข้ามาถึงที่ประตูฐานทัพด้วยพาหนะของกองทัพ และระบุว่าได้รับมอบหมายให้มารักษาความปลอดภัยเจ้าหน้าที่ทางการจากกรุงคาบุลซึ่งกำลังเดินมามาตรวจเยี่ยม เมื่อประตูเปิดเขาได้ยิงใส่ทหารอังกฤษ 3 นายทันที ในจำนวนนี้ 2 นายเสียชีวิต อีก 1 นายบาดเจ็บตั้งแต่ปี 2550 ทหารอัฟกานิสถานสังหาร สมาชิกกองกำลังนาโต้ไปแล้ว 79 นาย และบาดเจ็บกว่า 110 นาย การโจมตีร้อยละ 75 เกิดขึ้นในช่วง 2 ปีที่ผ่านมา
 ทหารอัฟกัน 1 นายยิงทหารอังกฤษ 2 นายเสียชีวิตที่ฐานทัพร่วมกองกำลังนาโต้ทางตอนใต้ของอัฟกานิสถาน
ทหาร,ยิง,อังกฤษ,อัฟกัน